CELEX: 32020R1540
Language: bg
Date: 2020-10-22 00:00:00
Title: Регламент за изпълнение (ЕС) 2020/1540 на Комисията от 22 октомври 2020 година за изменение на Регламент за изпълнение (ЕС) 2019/1793 по отношение на семената от Sesamum с произход от Индия (текст от значение за ЕИП)

23.10.2020   
               
               
                  BG
               
               
                  Официален вестник на Европейския съюз
               
               
                  L 353/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1540 НА КОМИСИЯТА
         от 22 октомври 2020 година
         за изменение на Регламент за изпълнение (ЕС) 2019/1793 по отношение на семената от Sesamum с произход от Индия
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), ii) от него,
         като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 47, параграф 2, първа алинея, буква б) и член 54, параграф 4, първа алинея, букви а) и б) от него,
         като има предвид, че:
         
                     (1)
                  
                  
                     В Регламент за изпълнение (ЕС) 2019/1793 на Комисията (3) се определят правила относно временното засилване на официалния контрол, извършван при въвеждането в Съюза на някои храни и фуражи от неживотински произход, внасяни от някои трети държави, както и специалните условия, уреждащи въвеждането в Съюза на някои храни и фуражи от някои трети държави с оглед на риска от замърсяване с микотоксини, в т.ч. афлатоксини, остатъчни вещества от пестициди, пентахлорофенол и диоксини, и на риска от микробиологично замърсяване, като те са изброени в приложение II към посочения регламент за изпълнение.
                  
               
                     (2)
                  
                  
                     Неотдавнашната поява на инциденти по отношение на безопасността на храните, нотифицирани чрез Системата за бързо предупреждение за храни и фуражи (RASFF), създадена с Регламент (ЕО) № 178/2002, и информацията относно извършвания от държавите членки официален контрол на семената от Sesamum с произход от Индия налагат да бъде изменено приложение II към Регламент за изпълнение (ЕС) 2019/1793.
                  
               
                     (3)
                  
                  
                     През септември 2020 г. чрез RASFF бяха нотифицирани много високи нива на етиленов оксид за някои партиди семената от Sesamum с произход или изпратени от Индия, въведени в Съюза. Тези нива надвишават над 1 000 пъти максимално допустимaта границa на остатъчни вещества от 0,05 mg/kg за етиленов оксид в съответствие с Регламент (ЕО) № 396/2005 на Европейския парламент и на Съвета (4).
                  
               
                     (4)
                  
                  
                     Подобно замърсяване представлява в рамките на Съюза сериозен риск за здравето на човека, тъй като етиленовият оксид е класифициран като мутаген от категория 1B, като карциноген от категория 1B и като токсично за репродукцията вещество от категория 1B в съответствие с Регламент (ЕО) № 1272/2008 на Европейския парламент и на Съвета (5). Освен това етиленовият оксид не е одобрен в Съюза като активно вещество за употреба в продукти за растителна защита.
                  
               
                     (5)
                  
                  
                     Поради това с цел опазване в Съюза на здравето на човека е необходимо да се предвидят специални условия по отношение на остатъчните вещества от пестициди в семената от Sesamum от Индия. По-специално в официалния сертификат, който в съответствие с член 11, параграф 1 от Регламент (ЕС) 2019/1793 във връзка с приложение II към същия регламент трябва да придружава всички пратки със семена от Sesamum от Индия, следва да е посочено също така, че от продуктите е взета и изследвана проба за остатъчни вещества от пестициди, които се следят във/върху продуктите от растителен произход, и че всички резултати от вземането на проби и тяхното изследване показват съответствие със законодателството на Съюза относно максимално допустимите граници на остатъчни вещества от пестициди. Резултатите от вземането на пробите и тяхното изследване следва да бъдат приложени към посочения сертификат.
                  
               
                     (6)
                  
                  
                     С оглед на извършващата се в момента търговия пратките със семена от Sesamum с произход от Индия, напуснали страната на произход или страната на изпращане, ако последната е различна от страната на произход, преди датата на влизане в сила на настоящия регламент, следва да продължат да бъдат обект на изискванията, приложими преди тази дата.
                  
               
                     (7)
                  
                  
                     Освен това и с цел опазване в Съюза на здравето на човека честотата на физическите проверки и проверките за идентичност за наличието на остатъчни вещества от пестициди, които се извършват върху семена от Sesamum с произход от Индия на границите на Съюза, следва да се определи на 50 %.
                  
               
                     (8)
                  
                  
                     Поради това Регламент за изпълнение (ЕС) 2019/1793 следва да бъде съответно изменен.
                  
               
                     (9)
                  
                  
                     С оглед на сериозния риск за здравето на човека, който произтича от замърсените пратки със семена от Sesamum с произход от Индия и с оглед на необходимостта от предприемане на бързи действия настоящият регламент следва да влезе в сила на третия ден след деня на публикуването му.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) 2019/1793
            Приложение II към Регламент за изпълнение (ЕС) 2019/1793 се изменя в съответствие с приложението към настоящия регламент.
         
         
            Член 2
            Преходни мерки
            Регламент (ЕС) 2019/1793 продължава да се прилага във вида преди изменението му с настоящия регламент по отношение на пратките със семена от Sesamum от Индия, напуснали страната на произход или страната на изпращане, ако последната е различна от страната на произход, преди датата на влизане в сила на настоящия регламент.
         
         
            Член 3
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 31, 1.2.2002 г., стр. 1.
         
            (2)  ОВ L 95, 7.4.2017 г., стр. 1.
         
            (3)  Регламент за изпълнение (ЕС) 2019/1793 на Комисията от 22 октомври 2019 г. относно временното засилване на официалния контрол и спешните мерки, уреждащи въвеждането в Съюза на някои стоки от някои трети държави за изпълнение на регламенти (ЕС) 2017/625 и (ЕО) № 178/2002 на Европейския парламент и на Съвета и за отмяна на регламенти (ЕО) № 669/2009, (ЕС) № 884/2014, (ЕС) 2015/175, (ЕС) 2017/186 и (ЕС) 2018/1660 на Комисията (ОВ L 277, 29.10.2019 г., стр. 89).
         
            (4)  Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1).
         
            (5)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).
      
      
         
            ПРИЛОЖЕНИЕ
            В приложение II, точка 1 вписването за семена от Sesamum с произход от Индия се заменя със следното вписване:
            
               
                           Храни и фуражи (предвидена употреба)
                        
                        
                           Код по КН (1)
                           
                        
                        
                           Подразделение по ТАРИК
                        
                        
                           Държава на произход
                        
                        
                           Опасност
                        
                        
                           Честота на проверките за идентичност и физическите проверки (%)
                        
                     
                           „Семена от Sesamum
                           
                           
                              
                                 (Храни)
                              
                           
                        
                        
                           1207 40 90 
                        
                        
                            
                        
                        
                           
                              Индия (IN)
                           
                        
                        
                           Salmonella  (*1)
                           
                        
                        
                           20
                        
                     
                           Остатъчни вещества от пестициди  (*2)
                               (*3)
                           
                        
                        
                           50
                        
                     
            
               (*1)  Вземането на проби и анализите се извършват в съответствие с процедурите за вземане на проби и аналитичните референтни методи, посочени в точка 1, буква а) от приложение III към настоящия регламент.
            
               (*2)  Остатъчни вещества поне от пестицидите, изброени в програмата за контрол, приета в съответствие с член 29, параграф 2 от Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1), които могат да бъдат анализирани посредством методи за многокомпонентен анализ на базата на GC-MS и LC-MS (пестицидите да се подлагат на мониторинг само във/върху продукти от растителен произход).
            
               (*3)  Остатъчни вещества от етиленов оксид (сума от етиленов оксид и 2-хлоро-етанол, изразена като етиленов оксид).“